ก่อนหน้านี้ให้นมบุตรไม่มีประจำเดือน เเต่มีเพศสัมพันธ์เดือนละครั้ง เเละทุกครั้งกินยาคมฉุกเฉิน พอสามถึงสี่วันก็มีเลือดเหมือนประจำเดือนมาทุกครั้งหลังกิน เเต่เดือนที่ผ่านมามีเพศสัมพันธ์ พอวันต่อมากินยาคุมเเบบฉุกเฉิน เเต่รอมาอาทิตย์นึงเเล้ว เเต่เลือดหรือประจำเดือนก็ยังไม่มา(เริ่มหยุดให้นมบุตรเพราะน้ำนมหมดเมื่อต้นเดือนที่เเล้ว) อยาดสอบถามว่าที่เลือดไม่มาเป็นเพราะฮอโมน หรือตั้งครรภ์ หรือเป็นเพราะสาเหตุอะไรที่ทำให้เลือดไม่มา
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะ แต่ไม่จำเป็นต้องเกิดทุกครั้งในทุกคนค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก